tartuNLP/wikipedia-smugri-20251201 huggingface dataset:
’Omar Khayyām

’Omar Khayyām (pärsia keeles عمر خیام ("’Omar-e Khayyām"); eesti keeles kasutatud nimekuju Umar Hajjam; ehk Ghiyās ol-Dīn Ab'ol-Fath Omār Ibn Ebrāhīm Khayyām Neyshābūrī, (pärsia keeles: غیاث الدین ابو الفتح عمر بن ابراهیم خیام نیشابوری)(18. mai 1048 Neyshābūr, Iraan - 4. detsember 1131, Neyshābūr, Iraan) oli pärsia luuletaja, matemaatik, filosoof ja astronoom.
Khayyām sündis Kirde-Iraanis (tollases Pärsias) Neyshābūris ning veetis suurema osa elust Karakhaniidide dünastia ja Seldžukkide õukondades ajastul, millesse jäi ka Esimene ristisõda.
Matemaatikuna tuntakse teda peamiselt töö poolest kuupvõrrandite liigituse ja lahendusmeetodite vallas, kus ta pakkus välja geomeetrilised lahendused koonuslõigete abil. Astronoomina lõi ta Džalali kalendri - päikesekalendri, milles on väga täpne 33-aastane tsükkel lisa-aastate jaoks. Kuna selles tekib ühepäevane viga alles 5000 aastaga, oli see täpsem kui 1582. aastast pärinev Gregoriuse kalender, milles ühepäevane viga tekib 3330 aastaga 
Luules teatakse Khayyāmi peamiselt nelikvärsside rubaiide järgi. Eesti keelde on neid tõlkinud Haljand Udam, populaarseima inglise tõlke autor oli Edward FitzGerald.
Nancy Marchand

Nancy Lou Marchand (19. juuni 1928 Buffalo, New Yorgi osariik – 18. juuni 2000) oli ühe Kuldgloobuse ja nelja Emmyga pärjatud USA näitleja. 
Marchand oli eeskätt tuntud maffiaboss Tony Soprano ema Liviana USA draamasarjas "Sopranod". Selle rolli eest võitis ta Kuldgloobuse ja oli Emmy auhinnale nomineeritud 2000. aastal.
Osatäitmine 1970. aastate seriaalis "Lou Grant", kus kehastas proua Pynchonit, tõi talle neljal korral (1978, 1980, 1981 ja 1982) parima draamasarja naiskõrvalosatäitja Emmy. 
Marchandil oli pikk ja edukas näitlejakarjäär ka teatrilaval, sealhulgas Broadwayl. 1994. aastal oli ta Tony auhinnale nomineeritud rollide eest lavastustes "The White Liars" ja "Black Comedy".
De Clérambault' sündroom

De Clérambault' sündroom ehk erotomaania on haruldane luululine häire, mille puhul inimene usub, et mõni teine isik, tavaliselt kõrgema sotsiaalse klassi esindaja, on temasse armunud. See on lembeluulu variant. 
Sündroom on saanud nime prantsuse psühhiaatri Gaëtan Gatian de Clérambault' (1872–1934) järgi, kes avaldas 1921. aastal sel teemal teadusteose "Les Psychoses Passionelles" ("Kirglikud psühhoosid").
Ajalugu.
Varajasi viiteid säärasele vaimuseisundile võib leida Hippokratese, Erasistratuse, Plutarchose ja Galenose töödest. Seda nähtust on esmamainitud psühhiaatriakirjanduses Jacques Ferrandi teadusteoses "Maladie d'amour ou Mélancolie érotique" ("Armastuse haigus või erootiline melanhoolia"). Kuni de Clérambault' sündroomi ja erotomaania mõistete kasutuselevõtuni nimetati seda "vanatüdrukupsühhoosiks", "erootiliseks paranoiaks" või "erootiliseks enesetekitatud luuluks". 
Kaasaegne sündroom.
Sündroomist mõjutatud inimesel on luululine uskumus, et teine inimene, tavaliselt kõrgemast sotsiaalsest klassist, on temasse salaja armunud. Kannataja võib ka uskuda, et see isik suhtleb temaga salaja selliste peente signaalide abil nagu keha asend, koduste esemete paigutus või muud näiliselt tühised märgid või teod (või kui kannataja tähelepanu all olev isik on meediategelane, siis erinevate vihjete kaudu meedias). Tavaliselt on kannataja ja tema luulus esineva isiku vahel olnud vaid põgus kontakt või puudub see üldse. Kannataja usub tihti, et väljamõeldud suhte on algatanud mitte kannataja ise, vaid tema luulu objekt.
Sageli on erotomaanilised luulud üheks skisofreenia sümptomiks. 
Vahel võib luulude objekti reaalselt mitte eksisteerida, kuid üldjuhul on objektideks siiski avaliku elu tegelased, näiteks populaarsed lauljad, näitlejad või poliitikud.
Erotomaaniat peetakse ekslikult üheks põhiliseks jälitamise ja ahistamise ("stalking") põhjuseks .
John Hickley juuniori atentaat Ronald Reaganile oli põhjustatud erotomaanilisest luulust, et presidendi mõrvamise järel näitab näitleja Jodie Foster avalikult oma armastust tema vastu.
Jacques Necker

Jacques Necker [ne´keer] (30. september 1732 Genf – 9. aprill 1804 Genf) oli Šveitsi päritolu pankur, kes oli Louis XVI alluvuses Prantsusmaa rahandusminister.
Elulugu.
Necker saavutas edu pangaametnikuna ning teenis tänu osavale kauplemisele märkimisväärse varanduse. 1750. aastal asus ta tööle panga Pariisi kontoris.
1764. aastal abiellus ta Suzanne Curchod'ga. Nende tütar Anne Louise Germaine de Staël sai tuntuks avaliku elu tegelase ja kirjanikuna.
1760. aastatel kuulus Necker ka Prantsuse Ida-India Kompanii direktorite nõukokku. Samuti andis ta laene Prantsuse valitsusele.
Prantsusmaa oli sügavalt võlgades ning varasemad radikaalsed reformiplaanid oli aadli vastuseisu tõttu läbi kukkunud. Selles olukorras asus Necker 1777. aastal juhtima riigi rahandust. Ta püüdis läbi viia reforme ning pidas ennekõike oluliseks kokkuhoidu. Kui seda ei õnnestunud saavutada, hoidis ta Prantsusmaa majandust vee peal pikaajaliste laenudega, mida ta tänu oma laialdasele tutvusringkonnale hõlpsalt sai. 1781. aastal avaldas ta trükis riigieelarve, lootes, et see paneb valitsevaid ringkondi mõtlema, kuidas olukorda parandada, kuid selle asemel tekitas see skandaali, mille järel sunniti Necker ametist lahkuma. 
1788. aastal oli Prantsusmaa majanduslik olukord veel enam halvenenud ning Necker kutsuti taas ametisse. Kui aga Louis XVI järgmise aasta juuli alguses Neckeri vallandas ning püüdis luua tagurlikuks peetavat valitsust, siis algasid nii Pariisis kui ka mitmel pool mujal rahvarahutused ning selle kulminatsiooniks kujunes Bastille kindlusvangla vallutamine. Necker pandi taas ametisse. Samas ei õnnestunud tal olukorda parandada ning ta lahkus peagi tugevalt kannatada saanud mainega.
Karl Barth

Karl Barth (10. mai 1886 Basel – 10. detsember 1968 Basel) oli mõjukas Šveitsi teoloog.
Morro Castle

Morro Castle oli reisilaev, mis lasti vette 5. märtsil 1930 Virginia osariigis Newport Newsi laevatehases.
Laeval puhkes 8. septembril 1934 ränk tulekahju, mida ei suudetud kustutada. Tulekahju käigus hukkus 137 reisijat ja meeskonnaliiget. Tuli lõõmas kaks päeva.
Ignatios Antiookiast

Ignatios oli Antiookia piiskop, kes suri Roomas märtrisurma 117 (?). 
Kirjutab reisil Ephesuse, Magnesia, Rooma, Philadelphia, Smyrna, Tralleisi kogudustele ning piiskop Polykarposele. Antignostiline. Rõhutab piiskopiametit. Kõneleb esimesena "katoolsest kirikust" ("ekklesia katholike"). Armulaud on tal "surematuse rohi" ("pharmakon tes athanasias"). Otsib teadlikult martüüriumi.
Polykarpos

Smyrna Polykarpos (69–155) oli kristlik piiskop Smyrnas (İzmir tänapäeva Türgis) 2. sajandil. 
Ta suri 86-aastaselt märtrina. Teda pussitati pärast seda, kui teda ei õnnestunud põletada. Nii katoliiklased kui ka õigeusklikud tunnistavad teda pühakuna. Pärimus räägib, et ta olevat olnud Johannese jünger. Apostel Johanneseks on enamasti peetud Johannest, Sebedeuse poega, neljanda evangeeliumi autorit, nagu väitis Caesarea Eusebius. Külastas piiskop Anicetust Roomas. Kirjutas kirja kogudusele Philippis. 
Teda peetakse kõrvavalu ja düsenteeria vastu abi andvaks pühakuks. Temale on pühendatud 23. veebruar.
Bulla

Bulla (ladina 'kapsel') on üriku külge kinnitatud metallist pitser. Bulla võib tähendada ka pitseriga ürikut.
Bullade kogumit nimetatakse bullaariumiks.
1. metallpitseri hoiukapsel, 2. üriku külge kinnitatud metallist pitser, 3. metallpitseriga ürik. Tuntuimad on paavsti ladinakeelsed läkitused, mis kehtestasid dogmasid, kuulutasid pühakuks, asutasid ordusid.
Eukleidese teoreem

Eukleidese teoreem on teoreem täisnurkse kolmnurga lahendamiseks. Teoreem väidab, et täisnurkse kolmnurga kaatet on hüpotenuusi ja hüpotenuusil võetud selle kaateti projektsiooni keskmine võrdeline. 
Teoreemi selgituseks.
Tähistame täisnurkse kolmnurga kaatetid tähtedega a ja b ning hüpotenuusi tähega c. Hüpotenuusi aluseks võttes tõmbame kolmnurgale kõrguse. Kõrgusest ühele poole jääb nüüd kaateti a projektsioon mille tähistame p. Kõrgusest teisele poole jääb kaateti b projektsioon, mille tähiseks võtame q. Kehtivad seosed a2=cp ; b2=cq.
Friedrich Daniel Ernst Schleiermacher

Friedrich Daniel Ernst Schleiermacher (21. november 1768 – 12. veebruar 1834) oli saksa teoloog ja filosoof. Teda peetakse 19. sajandi teoloogia isaks. 
Ta isa ja vanaisa olid pastorid. Schleiermacher sai hernhuutliku kasvatuse, ent ta pöördus sellest varsti ära, minnes isaga riidu. Õppis Halles filosoofiat ja teoloogiat. Seejärel sai ta pastoriks Berliinis. Vanaduses pöördus hernhuutluse juurde tagasi. 
Aastal 1799 ilmus teos "Religioonist. Kõned selle haritud põlgajaile" (tuntud ka kui "Kõned religioonist"). Teoses oli 5 peatükki.
Pärast raamatu avaldamist sai Schleiermacher tuntuks ja jätkas kirjutamist. Õpetas ka ülikoolis.
Schleiermacheriga sai teoloogia uue teadusteoreetilise aluse kui praktiline teadus; teoloogia uurib samade eelduste teisi aspekte, eesmärgiks kiriku õige juhtimine. Teoloogia jaguneb: 
Schleiermacher uskus, et kristlusel ja religioonil on tuum, olemus: "absoluutse sõltuvuse tunne".
Paul Tillich

Paul Johannes Tillich (20. august 1886 Starzeddel, Saksamaa – 22. oktoober 1965 Chicago USA) oli saksa-ameerika teoloog ja kristlik eksistentsiaalne filosoof. Karl Barthi kõrval loetakse teda 20. sajandi mõjukamate protestantlike teoloogide sekka. 
Eestis tegutseb Paul Tillichi Selts.
Välislingid.
Pärsia kirjandus

Pärsia kirjandus on pärsia keeles kirjutatud kirjandus.
Kumer hulknurk

Kumer hulknurk on tasandiline hulknurk, mis jääb igast oma küljest või selle pikendusest ühele poolest, see tähendab, et ükski ta sisenurk ei ole suurem kui 180°.
Kumer hulknurk on hulknurk, mis on tasandil kumer hulk.
Kroon

Kroon on võrukujuline vääriskividega kaunistatud väärismetallist peaehe, mis tähistab monarhi võimu. Kroon on diadeemi edasiarendus. Krooniks nimetatakse ka krooni imitatsiooni, millel on sarnane sümboolne funktsioon nagu monarhikroonil. 
Krooniks nimetatakse ka krooni kujutist sümbolina.
Paavsti krooni nimetatakse tiaaraks.
Elizabeth Fry

Elizabeth Fry (neiupõlvenimi Gurney; 21. mai 1780 – 12. oktoober 1845) oli inglise vanglareformija ja heategija. 
Kuna teda toetas valitsev monarh, muudeti Fry eestvõttel vangide elu seaduslikult humaansemaks.
Teda on kujutatud aastatel 2001–2016 trükitud Suurbritannia viienaelasel rahatähel.
Elulugu.
Elizabeth sündis kveekerist rikka pankuri perekonnas.
1800. aastal abiellus ta kaupmees Joseph Fryga.
Eesti Kodanike Komiteede mälestusmärk registreerijaile tehtud töö eest

Eesti Kodanike Komiteede mälestusmärk registreerijaile tehtud töö eest on teenetemärk Eesti Vabariigi kodanike registreerijaile, mida andis välja Nõmme Eesti Kodanike Komitee. Märgi idee algatajad olid Ahti Mänd ja Ilmar Palias, märgi kujundas Aleksander Semiskar.
Kaido Kama hinnangul oli märgi näol tegu pühaduserüvetusega.
Statuut.
Iga registreerija, kes vastab järgmistele tingimustele:
1. on kuni 24.02.1990.a. nõuetekohaselt ja isiklikult registreerinud – linnas vähemalt 1000 ja maal vähemalt 500
Eesti Vabariigi kodanikku ja kodakondsuse taotlejat;
2. on aktiivselt osalenud Eesti Kongressi valimiste ette valmistamises ja läbi viimises,
saab selle mälestusmärgi ja omab õigust seda kanda, MÄRGID ON NUMMERDATUD.
Märkus: Märgi väljaandmisel võib teha ka registreeritute arvus mööndusi, kui selleks on mõjuvad põhjused:
a) demograafiliselt raske piirkond (muulaste suur ülekaal, väga väike asustustihedus),
b) suured isiklikud pingutused hoolimata puudulikest füüsilistest võimetest.
Märgi statuut on välja töötatud 15.01.1990.a. Nõmme EKK laiendatud juhatuse koosolekul, ilmunud ajalehes "Nõmme Kodanik" nr. 3, täiendatud 26.02.1990.a. Nõmme EKK laiendatud juhatuse koosolekul ning lõplikul kujul kinnitatud Nõmme EKK üldkoosolekul 02.03.1990., kus anti välja ka esimesed märgid.
Märgi statuut pakuti 03.03.1990.a. välja Peakomiteele, kus küsimus jäi õhku rippuma, kuna Peakomitee läheb laiali. Palume teie komitee kirjalikke esildisi registreerijate kohta, kes vastavad antud statuudile ja arvamusi, kes võiks märgi väljaandmist jätkata, tagades statuudist kinnipidamise. Märke on 450 tk (a – 12.-).
04.03.1990 
Nõmme EKK esimees Kalev Ots&lt;BR&gt;
vanemregistreerija Ahti Mänd&lt;BR&gt;
vabaliige Mairo Kesler&lt;BR&gt;
Käesolev kiri on üheaegselt saadetud kõikidele kihelkonnakomiteedele.
Kroon (rahaühik)

Kroon on rahaühik, mis on kasutusel järgmistes riikides:
Kroon on varem olnud kasutusel järgmistes riikides:
Kui otsitavat rahaühikut siin nimekirjas ei ole, siis vaata palun rahaühikute loendit.
Kroon (täpsustus)

"Kroon" on mitmetähenduslik sõna.
Eesti Vabariigi Põhiseaduse mälestusmärk

Eesti Vabariigi Põhiseaduse mälestusmärk asutati Riigivanem Konstantin Pätsi poolt 14. augustil 1937 Rahvuskogu liikmete ja teiste 1938. aasta Eesti Vabariigi Põhiseaduse vastuvõtmises osalenud isikute tunnustamiseks. Märke anti kahes järgus kokku 149, neist I järgu märke 32 ja II järgu märke 117.
Riigivanema käskkiri nr. 29..
RT 1937, 72, 600.
14. augustil 1937.
1. Rahvuskogu poolt 28. juulil 1937 vastuvõetud Eesti Vabariigi Põhiseaduse väljatöötamise ja vastuvõtmise mälestamiseks asutatakse kahejärguline mälestusmärk.
2. Mälestusmärk on kullavärviline. Ta kujutab kolme lõvi ümbritsetud tammelehist pärjaga. Pärjal on Rahvuskogu alguse ja lõpu kuupäevad 18. II – 18. VIII 1937. Mälestusmärgi sangaks on tähed EVP. Mälestusmärgi lint on sinine-valge-sinine.
Esimese järgu mälestusmärgi läbimõõt on 45 mm ja lindi laius 41 mm; teise järgu mälestusmärgi läbimõõt on 40 mm – lindi laius 41 mm.
3. Mälestusmärgi I järk annetatakse:
1) Vabariigi Valitsuse liikmeile ja Sõjavägede Ülemjuhatajale, kes olid ametis Eesti Vabariigi Põhiseaduse eelnõu esitamise ajal;
2) Rahvuskogu mõlema koja esimeestele ja juhatuse liikmeile;
3) Rahvuskogu mõlema koja Põhiseaduse väljatöötamise üldkomisjoni esimeestele ning abiesimeestele ja Põhiseaduse üldaruandjaile;
4) Riigivanema poolt nimetatud Põhiseaduse eelnõu väljatöötamise komisjoni liikmeile;
5) Riigivanema ja Vabariigi Valitsuse Peaesindajale Rahvuskogu juures ja neile esindajaile, kel oli õigus esineda Rahvuskogu Kodade koosolekuil ja üldkoosolekul;
6) Rahvuskogu Peasekretärile.
Mälestusmärgi II järk annetatakse, kui neile pole annetatud mälestusmärgi I järku:
1) kõigile Rahvuskogu liikmeile;
2) Riigivanema ja Vabariigi Valitsuse esindajaile Rahvuskogu juures;
3) Rahvuskogu sekretäridele ja vanemateile asjaajajatele;
4) Rahvuskogu komandandile.
4. Mälestusmärgi saajaile antakse sellekohane diplom.
Mälestusmärgi saajate nimestik hoitakse alal Teenetemärkide Komitee arhiivis.
5. Mälestusmärgi annetamine kantakse riigiteenistuses seisvail isikuil nende teenistuskirjadesse.
6. Mälestusmärki kantakse: I järku kaelas ja II järku vasakul pool rinnal, nagu kantakse riiklikke teenetemärke.
K. Päts&lt;BR&gt;
Peaminister&lt;BR&gt;
Riigivanema ülesannetes.
Jacques Gaillot

Jacques Jean Edmond Georges Gaillot (11. september 1935 – 12. aprill 2023) oli Prantsuse vaimulik, ajaloolise Partenia diötseesi titulaarpiiskop.
Saugeais' Vabariik

Saugeais' Vabariik (prantsuse keeles "La République du Saugeais") on mikronatsioon Ida-Prantsusmaal Doubs' departemangus.
New Yorgi moodsa kunsti muuseum

New Yorgi moodsa kunsti muuseum (inglise keeles "Museum of Modern Art" ehk MoMA) on 1929. aastal New Yorgis asutatud ja täielikult moodsale kunsti teemaline muuseum. Külastajatele avati muuseum 7. novembril 1929.
Üks muuseumi asutajaid oli Abby Aldrich Rockefeller.
Tänapäeval on muuseum üks maailma tähtsamaid ja kuulsamaid 20. sajandi kunsti eksponeerivaid muuseume.
Kogu.
Muuseumis asub üle 172 000 kunstiteose, sealhulgas 22 000 filmi.
Maalikunst.
Muuseumis asuvad teiste hulgas järgmised tuntud teosed:
Arhitektuur ja disain.
1932. aastal lisati MoMA juurde ka arhitektuuri ja disaini osakond. Tänaseks kuulub sellesse kogusse 28 000 teost, sh mudelid, joonistused ja fotod. Kogus on näiteks Ludwig Mies van der Rohe, Frank Lloyd Wright, Charles ja Ray Eames ja Isamu Noguchi töid.
2012. aastal lisas osakond oma kogusse 14 videomängu, et juhtida tähelepanu neis sisalduvatele disainielementidele. Kogusse võetud mängudeks oli "Pac-Man" (1980), "Tetris" (1984), "Another World" (1991), "Myst" (1993), "SimCity 2000" (1994), "Vib-Ribbon" (1999), "The Sims" (2000), "Katamari Damacy" (2004), "Eve Online" (2003), "Dwarf Fortress" (2006), "Portal" (2007), "flOw" (2006), "Passage" (2008) ja "Canabalt" (2009). 28. juunil 2013 lisati juurde veel mängukonsool Magnavox Odyssey (1972), "Pong" (1972), "Space Invaders" (1987), "Asteroids" (1979), "Tempest" (1981), "Yars' Revenge" (1982) ja "Minecraft" (2011).
Flaschenhalsi vabariik

Flaschenhalsi vabariik (saksa keeles "Freistaat Flaschenhals", sõna-sõnalt "pudelikaela vabariik") oli lühiealine riiklik moodustis Saksamaal aastail 1919–1923.
Riik tekkis Prantsusmaa ja USA okupatsioonitsoonide vahelisele pudelikaela kujuga alale, mis oli Saksamaa ülejäänud territooriumist ära lõigatud.
Greg Grunberg

Gregory Phillip Grunberg (sündinud 11. juulil 1966 Los Angeleses Californias) on USA näitleja. 
Ta on tuntud eelkõige Sean Blumbergi rolliga seriaalist "Felicity" (1998–2002) ja Eric Weissi osatäitjana aastatel 2001–2006 toodetud telesarjas "Alias". Mõlema sarja autor on tema sõber J. J. Abrams.
Aastatel 2006–2010 kehastas ta teiste inimeste mõtteid lugevat endist politseiniku Matt Parkmani teleseriaalis "Heroes".
Lucian Pulvermacher

Lucian Pulvermacher (ilmalik nimi Earl Pulvermacher; 20. aprill 1918 – 30. november 2009) oli katoliku preester, alates oktoobrist 1998 vastupaavst Pius XIII nime all.
Vaimuliku nime Lucian võttis ta 1942 kaputsiinide ordusse astumisel.
David Bawden

David Allen Bawden (22. september 1959 – 2. august 2022) oli Ameerika Ühendriikide kodanik, vastupaavst Miikael I (inglispäraselt "Michael I") nime all 16. juulist 1990 kuni 2. augustini 2022.
Ta valiti paavstiks kuueliikmelise konklaavi poolt, kuhu kuulus ka tema ise ja ta vanemad. Ta pole kunagi olnud preester ja pole ka ühtegi missat pidanud.
Hayden Panettiere

Hayden Lesley Panettiere [pænɪtiˈɛr] (sündinud 21. augustil 1989 Palisadesis New Yorgi osariigis) on USA näitleja ja laulja.
Hayden sündis tuletõrjepealiku Alan Panettiere ja endise seebiooperite näitleja Lesley Vogeli vanema lapsena. Tal on 1994. aastal sündinud vend Jansen Panettiere, kes on samuti näitleja. Perekond on itaalia päritolu ja sõna "panettiere" tähendab itaalia keeles pagarit.
Panettiere õppis kohalikus keskkoolis, aga alates 9. klassist oli ta koduõppel. Pärast keskkooli lõpetamist ei astunud ta kõrgkooli, vaid keskendus näitlemisele.
Aastail 2007–2008 käis Panettiere Milo Ventimigliaga, kellega ta mängis koos samas teleseriaalis. Hiljem käis ta poksi raskekaalu maailmameistri Volodõmõr Klõtškoga. 12. mail 2011 teatas ta, et on suhte Klõtškoga lõpetanud. Nad ei läinud teineteisega tülli, kuid nende suhe oli kaugsuhe ja seda ei olnud kummagi suure hulga töö tõttu lihtne hoida. 2013. aasta oktoobris anti teada aga tema kihlusest Klõtškoga. 2014. aasta augustis teatas Panettiere, et on lapseootel.
Hayden tegeleb ka heategevusega. Ta osales heategevuskampaanias "Päästke vaalad", et lõpetada vaalapüük. Ta on pannud heategevuseks oma riideid müüki.
Näitlejakarjäär.
Esimest korda esines ta televisioonis 11 kuu vanuselt mänge ja mänguasju tootva ettevõtte Playskool reklaamis.
Tema näitlejakarjäär algas osatäitmisetega seebiooperites "One Life to Live" (1994–1997) ja "Guiding Light" (1997–2000). Neist viimases haigestus tema kehastatav tegelane verevähki, aga paranes lõpuks. Leukeemia ja Lümfoomi Ühing andis talle eriauhinna tähelepanu juhtimise eest sellele haigusele.
Filminäitlejana sai ta tuntuks Jerry Bruckheimeri produtseeritud filmiga "Titaanid", 2000). Seejärel mängis ta Ally McBeali tütart Maddiet teleseriaalis "Ally McBeal" (2001–02) ja Jessicat sarjas "Malcolm in the Middle" (2003–2005). Alates 2006. aasta sügisest kehastab ta Claire Bennetit telesarjas "Kangelased".
1998. aastal luges ta ühe putuka teksti animafilmis "Putukalugu". Kui see film ilmus audioraamatuna, nimetati ta selle filmiga noore näitleja auhinna kandidaadiks.
Panettiere'i kõige tuntum roll on sarjas "Kangelased". Seal mängib ta Claire Bennetit, kellel on üleloomulik regenereerumisvõime. Selle rolli eest nimetati ta 2007–2010 igal aastal Saturni auhinna kandidaadiks teleseriaali naiskõrvalosatäitja kategoorias ja esimesel korral ta ka võitis selle auhinna. Teismeliste valiku auhinna kandidaadiks nimetati ta 2007 läbimurde ja draamanäitleja kategoorias ning ta võitis neist viimase. 2008 ja 2009 pälvis ta teismeliste valiku auhinna seiklusfilmi naisnäitleja kategoorias.
Laulmine.
Tema esimene singel "Wake Up Call" ilmus digitaalsel kujul 5. augustil 2008.
Sent

Sent on rahaühik, mille väärtus on 1/100 käibivast põhiühikust.
Näiteks jaguneb üks euro sajaks eurosendiks. Kui Eestis oli käibel Eesti kroon, siis jagunes üks kroon samuti sentideks.
Sendid on käibel paljudes riikides. Ameerika Ühendriigid on neist üks tuntumaid (1 USA dollar on 100 senti ("cent")).
Viies ristisõda

Viies ristisõda aastatel 1217–1221 oli kristlaste järjekordne katse vallutada Jeruusalemm ja püha maa moslemitelt tagasi.
Viienda ristisõja kuulutas välja paavst Honorius III, ristisõdalaste vägesid hakkasid juhtima Austria hertsog Leopold VI ja Ungari kuningas András II. Kristlased olid aru saanud, et püha maad otse tagasi vallutada ei saa. Otsustati, et selleks tuleb kõigepealt purustada riik, mille valdusse need alad kuulusid Ajiubiidide dünastia Egiptuses. 
1218. aasta liitus sõjaga sakslaste armee ja hollandi-flaami-friisi segaarmee, mida juhtis Hollandi krahv Willem I. 1218. aasta kevadel saabusid Akkosse sakslaste laevad ning laevastik seilas koos kuningas Jean I-ga Niiluse suudmesse, kus piirati Damietta linna. 
Esialgu rünnati Damietta linna Egiptuses. Ristisõdijad olid liidus Seldžukkidega Anatooliast, kes ründasid samal ajal Ajiubiide Süürias, nii ei pidanud ristisõdijad võitlema kahel rindel. 
Pealetung sujus aeglaselt, augustis 1218 suri Egiptuse sultan al-Adil, võimule tuli tema poeg al-Kamil. 1218. aasta sügisel saabus Euroopast legaat Pelagio Galvani koos abivägedega. Talvel said ristisõdijad kannatada haiguspuhangutest ja üleujutustest, 1219. aastal saabus Franciscus Assisist, kes hakkas pidama läbirääkimisi vaherahu saavutamiseks. Ühisele keelele ei jõutud, kuigi Aijubiidid pakkusid kristlastele Jeruusalemma ja suurt osa kunagisest kuningriigist.
Novembris 1219 andsid Damietta kaitsjad lõpuks näljahäda pärast alla. Al-Kamil ise põgenes lähedalasuvasse Al-Man?ūrahi linnusesse. Ristisõdijad tegid Damiettast oma baasi, ristisõdijad jäid Damiettasse aastateks 1219–1220, oodates Saksa-Rooma keiser Fridrich II saabumist. Jean I pidi naasma Akkosse, et kaitsta kuningriigi alasid al-Muzzami eest, kes kasutas võimalust ründamiseks.
Seejärel tungisid ristisõdijad 1221. aasta juulis edasi lõunasse Kairo suunas, kuid al-Kamili tekitatud Niiluse üleujutus jättis nad lõksu. Esialgu tundus sõjakäik olevat edukas, moslemite väed olid paanikas ega suutnud organiseerida korralikku kaitset. Ainsad, kes suutsid võitlusvõime säilitada, olid Türgist pärit orisõdurid mamelukid. Nad peatasid ristisõdijate varustamise toiduga ning panid nad taganema. Egiptuse sultani Al-Kamili öises rünnakus sultani väed võitsid ristisõdijaid Niiluse ääres lihtsa vaevaga ja vallutasid Damietta tagasi. Friedrich II ei jõudnudki lõpuks Euroopast tulema hakata. 
Ristisõdijad ja al-Kamil sõlmisid kaheksa-aastase rahulepingu, enamik vangistatud ristisõdijatest müüdi orjadeks.
Seitsmes ristisõda

Seitsmes ristisõda toimus 1248–1254. Eestvedaja paavst Innocentius IV ja Prantsusmaa kuningas Louis IX Püha.
Sõja sihiks Egiptus. Ettevõtmine nurjus.
Seitsmes ristisõja eel oli käimas laiaulatuslik konflikt paavst Innocentius IV ja Püha Rooma (Saksa-Rooma) keisri Friedrich II vahel ning Inglismaa kuninga, Iirimaa lord ja Akvitaania hertsog 1216–1272 Henry III polnud oma suurima rivaali abistamisest huvitatud, kujuneski sellest vaid prantslaste üritus. 
Sõda algas Prantsusmaa kuningas Louis IX Püha'le edukalt, ta vallutas Damietta linna Niiluse suudmes, kuid hiljem takerdusid ta väed lõuna pool jõe soodesse ning kuningas ise langes vangi. Pärast pikki läbirääkimisi vabastati ta Damietta ning suure rahasumma loovutamise hinnaga ning järgnevalt suundus ta Palestiinasse, kus asusid Jeruusalemma kuningriigi jäänukid, kristlaste hertsogi- ja krahviriigid. Seal viibis Louis 4 aastat (1250–1254), lüües tagasi moslemite rünnakud ning kindlustades linnu. 
Jeruusalemma vallutada tal siiski ei õnnestunud.
Evelin Võigemast

Evelin Võigemast (2005. aastani Evelin Pang; sündinud 22. mail 1980 Tallinnas) on eesti näitleja.
Ta on õppinud Tallinna 21. Keskkoolis ja lõpetanud Tallinna 49. Keskkooli. Ta on lõpetanud ka Tallinna Lastemuusikakooli klaveri erialal. 
Näitlejahariduse sai ta Eesti Muusikaakadeemia Kõrgemas Lavakunstikoolis (XX lend; 1998–2002, kursuse juhendaja oli Elmo Nüganen). 
2002. aastast töötab ta näitlejana Tallinna Linnateatris. 
2013. aasta kevadel osales Võigemast TV3 telesaates "Su nägu kõlab tuttavalt" ja võitis selle esimese hooaja. Lisaks sellele valisid kohtunikud tema Edith Piafi kehastamise oma lemmikuks, sest etteaste jättis neile saatesarja jooksul kõige sügavama mulje.
Isiklikku.
Tema vanavanaisad on Artur Hüüs ja Eduard Taska.
Ta abiellus 29. juulil 2005 kursusekaaslase ja Tallinna Linnateatri näitleja Priit Võigemastiga. Neil on tütar Loviise (sündinud 2007) ja poeg Lennart (sündinud 2009). Alates 2011. aastast on Evelini näitlejanimi Evelin Võigemast. 29. detsembril 2016 kinnitas Priit Võigemast, et paar on otsustanud abielu lahutada.
Alates 2023. aastast on tema elukaaslane muusik Jonas Kaarnamets.
Narcís Monturiol i Estarriol

Narcís Monturiol i Estarriol (; 28. september 1819 – 6. september 1885) oli katalaani leidur.
Ta konstrueeris allveelaeva Ictineo II.
Vivien Leigh

Vivien Leigh (sündinud Vivian Mary Hartley, 5. november 1913 Indias Darjeelingis – 8. juuli 1967 Londonis) oli inglise näitleja.
Vivien oli ainus laps peres. Tema isa Ernest Hartley oli Suurbritannia ratsaväe ohvitser. Ema Gertrude Mary Robinson Yackjee (1888–1972) oli iirlane ja katoliiklane. Vanemad abiellusid 1912 Londonis.
20. detsembril 1932 abiellus ta kohtuadvokaat Herbert Leigh Holmaniga, kes oli temast 13 aastat vanem. Abielust sündis 12. oktoobril 1933 tütar Suzanne. Abielu lahutati 1940, kuid nad jäid teineteisele lähedasteks kuni Vivieni surmani.
1934. aastal tegi ta näitlejadebüüdi filmis "Things Are Looking Up". Esinejanime muutis ta oma agendi John Gliddoni soovitusel, kes arvas, et Vivian Holman ei ole näitlejatarile sobiv nimi. Vaatajaskonda võlus enim Leigh' ilu ja sageli ei võetud teda kui näitlejat tõsiselt.
1940. aastal naitus ta Laurence Olivier'ga. 1960 nende abielu lahutati. 1947 löödi Olivier rüütliks ja ta on kõige noorem nendest, kes on oma teenete eest näitlejana rüütliks löödud. Sellest ajast kandis Leigh tiitlit Vivien Leigh, leedi Olivier, ning seda jäi ta kandma ka pärast lahutust.
Leigh'd vaevas bipolaarne häire, mistõttu temaga oli raske töötada. 1940. aastate keskel diagnoositi tal tuberkuloos. Viimastel eluaastatel astus ta harva üles filmides ja teatris, suri tuberkuloosi.
Tunnustus.
1939 mängis Leigh filmis "Tuulest viidud" naispeaosatäitjat Scarlett O'Harat. Selle rolli eest võitis ta samal aastal parima naisnäitleja Oscari. See film teenis kokku 13 Oscari nominatsiooni, millest võitis 8.
1951 mängis Leigh filmis "Tramm nimega Iha" naispeaosatäitjat Blanche DuBois'd. See film nimetati 12 Oscari kandidaadiks ja võitis neist 4, sealhulgas Leigh parima naisnäitleja oma. Sama rolli eest pälvis ta Veneetsia filmifestivalil parimale naisnäitlejale mõeldud Volpi karika ning BAFTA auhinna parima naisnäitleja kategoorias (1952 oli üldse esimene kord, kus see auhind välja jagati). Veel nimetati ta Kuldgloobuse kandidaadiks draamanäitlejatari kategoorias, kuid ei võitnud.
1963 esines ta muusikalis "Seltsimees", mis oli valminud samanimelise 1937. aasta filmi põhjal. Leigh pälvis selle eest parimatele teatrinäitlejatele mõeldud Tony auhinna naispeaosatäitja kategoorias muusikalis.
Tundeelu tuimenemine

Tundeelu tuimenemine on emotsionaalse reaktiivsuse häire – inimene ei reageeri tundeliselt piisavalt intensiivselt välismõjuritele. See väljendub ükskõiksuses nii enese kui ka ümbritseva suhtes. Inimene ei pööra enam endale ja teistele tähelepanu. Näiteks:
Teoreetiliselt on võimalik, et inimene sureb nälga, kuna toidupuudus ei tekita temas emotsionaalset reaktsiooni.
Tundeelu tuimenemine esineb sageli skisofreenia korral.
Eristatakse kahte tundeelu tuimenemise intensiivsuse taset:
Kahekümne viie sendine münt

25-sendine oli esimene münt, mis pärast 1928. aasta rahareformi kasutusele võeti.
Leping nende müntide valmistamiseks sõlmiti Riigikassa ja Riigi Trükikoja vahel 18. juulil 1928, käibele jõudsid esimesed mündid 1. septembril 1928. Seoses 25-sendise nominaali mittesobimisega rahasüsteemi lõpetati nende müntide kehtivus 15. oktoobril 1936.
Palju poleemikat tekitasid mündi esiküljel suure riigivapi all olevad Riigi Trükikoja juhataja Theodor Kääriku initsiaalid "TK". Ajakirjandus pani seda eneseupitamist väga pahaks ning edaspidi ühelgi Eesti mündil kellegi initsiaale ei ole olnud.
Kujundus.
Münt on halli värvi ning kaalub 8,5 grammi, läbimõõt on 2,75 sentimeetrit ning selle serv on rihveldatud (148 "hammast"). Mündi kujundaja on Georg Westenberg ning lähtutud on 1926. aasta markvääringus müntide kujundusest.
Avers.
Mündi esiküljel on Eesti Vabariigi suur riigivapp, mille all Theodor Kääriku initsiaalid "TK".
Revers.
Mündi tagaküljel on legend "EESTI VABARIIK", nimiväärtus "25 senti" ja vermimise aasta "1928".
Aleksander I (täpsustus)

Siin on loetletud Aleksander I/Aleksanderi (ka Alexander I/Alexanderi), Aleksandar I/Aleksandari ja Alexandru I/Alexandru nimelised valitsejad.
Aleksander/Alexander.
Aleksander I (ka Alexander I) või Aleksander (Alexander) on mitme valitseja eestikeelne nimekuju:
Alexander II

Alexander II (24. august 1198 – 8. juuli 1249) oli šotlaste kuningas 1214. aastast kuni surmani. 
1242. aastal üritas ta osta Hebriide Norra kuningalt Håkon IV Håkonssonilt. 1248. aastal kavandas ta nende saarte vallutamist.
Tema poeg on Alexander III.
Tonga kuningas

Tonga kuninga tiitlit kannab Tonga valitseja alates 1875. aastast
Aleksander IV

Aleksander IV (Alexander IV) on mitme valitseja eestikeelne nimekuju:
Aleksander V

Aleksander V (Alexander V) on mitme valitseja eestikeelne nimekuju:
Flensburg

Flensburg (taani "Flensborg", friisi "Flansborj") on linn Saksamaal Schleswig-Holsteini liidumaal Lõuna-Schleswigis. Asub Läänemere kaldal, vahetult Taani piiri ääres.
Flensburg asutati umbes 12. sajandi lõpus taani asunike poolt. Linnaõigused sai 1284. aastal.
Alates 1864. aastast kuulub Saksamaale. 1920. aastal toimunud rahvahääletusel pooldas 25% liitumist Taaniga, 75% soovis jääda Saksamaa koosseisu.
1945. tegutses Flensburgis riigipresident Karl Dönitz ja niinimetatud Flensburgi valitsus. 
Linnas on 1994. aastal avatud Flensburgi ülikool.
Metz

Metz on linn Prantsusmaal, Moselle'i departemangu keskus. Asub Moselle'i jõe kaldal.
Metzis on sündinud Paul Verlaine ja Jean-Baptiste Le Prince.
Linnas tegutseb jalgpalliklubi FC Metz, mis mängib riigi kõrgliigas Ligue 1.
Ajalugu.
51 eKr vallutasid linna roomlased Julius Caesari juhtimisel. Metz muutus üheks Gallia kõige tähtsamaks linnaks. Hiljem oli Metz Austraasia pealinn.
Aastast 768 kuulus linn Karolingide impeeriumi koosseisu. Kui 843. aastal jagati impeerium Verduni lepinguga kolmeks, siis jäi Metz Lotharingiasse.
13. sajandil sai linn Saksa-Rooma riigi koosseisus vaba riigilinna staatuse. Metz oli katoliku kiriku Saksa-Rooma riigi Trieri kirikuprovintsi Metzi piiskopkonna keskus. 14. sajandil kuulus katoliku kiriku Trieri kirikuprovintsi Saksa-Rooma riigis: Trieri peapiiskopkond, Metzi, Touli, Verduni piiskopkond. 
1552. aasta lepinguga liikus linn koos Touli ja Verduniga Prantsusmaa kuningriigi võimu alla.
1871–1919 kuulus Saksamaa keisririigilele. Esimese maailmasõja järel kuulus linn taas Prantsusmaale. Teises maailmasõjas 1940–1944 okupeerisid linna saksa väed.
Sõpruslinnad.
Metzil on 10 sõpruslinna:
Birmingham

Birmingham on linn Suurbritannias Inglismaa keskosas, elanike arvu poolest Londoni järel Inglismaa teine linn.
Ajalugu.
Birmingham sai linnaõigused 1154. aastal.
Linnas tegutseb 1900. aastal loodud Birminghami Ülikool, mis on Suurbritannia ülikoolide seas üliõpilaste arvu poolest suuruselt neljas.
2023. aastal kuulutati linn maksevõimetuks.
Kultuur.
Birminghamis peeti 1998. aasta Eurovisiooni lauluvõistlus.
Birminghamis tegutseb üks viiest suuremast Suurbritannia balletikollektiivist Birminghami Kuninglik Ballett.
Sport.
Birminghami jalgpalliklubid on Aston Villa ja Birmingham City.
Birminghamis on peetud 2003. ja 2018. aasta kergejõustiku sisemaailmameistrivõistlused.
Linnas toimusiad 2022. aasta Rahvaste Ühenduse mängud.
Birminghamis on staadion Alexander Stadium.
Aargau kanton

Aargau kanton on kanton Põhja-Šveitsis.
Kanton asub Aare jõe piirkonnas, mille järgi on ka nime saanud.
Aargau asus varakeskajal Alemannia ja Burgundia piiril ning oli tihti vaidlusaluseks piirkonnaks. Hiljem kuulus ta Švaabimaale. 10. sajandil sai Aargaust Habsburgide dünastia põlisala (nad olid toona Švaabi hertsogi vasallid) ning oli nende keskuseks 13. sajandini. Habsburgid rajasid sinna Habsburgi linnuse ning Muri ja Wettingeni kloostri. Viimased suleti 1841, mis tekitas palju paksu verd ja oli üheks ajendiks Sonderbundi tekkele 1845. aastal.
1415 läks Aargau Šveitsi Liidu koosseisu. Enamik aladest läks Berni kantoni koosseisu, teisi valitseti sõltlaskondadena. 1798–1803, Helveetsia vabariigi ajal, moodustus eraldi Aargau kanton. 1803. aastal liideti Aargauga ka Fricktal, mis oli aasta olnud eraldi kanton (varem kuulus seegi Habsburgidele).
Üldisus

Üldisus on mõtlemise, tunnetuse, mõiste, termini või sõna omadus rakenduda kehtivalt enam kui ühel üksikjuhul; mida rohkematele üksikjuhtudele rakendutakse, seda suurem on üldisuse määr.
Üldise vastandiks peetakse üksikut ehk individuaalset või erilist.
Üldine võidakse saavutatada üksiku üldistamise ehk konkreetsest abstraheerimise teel. Samas võib ka väita, et üldine on mõtlemisele antud juba enne igasuguste üksikute kogemist, mistõttu saadakse hoopis üksik abstraktse konkretiseerimise teel.
Loogikas määratletakse üldine mõiste ehk üldmõiste läbi selle olemuslike tunnuste või omaduste, mis vastanduvad juhuslikele tunnustele. Juhuslikud tunnused võivad üldmõiste kehtiva rakendumise korral üksik- ehk konkreetsetel juhtudel erineda, kuid olemuslikud tunnused peavad jääma samaks. Mõiste olemuslikud tunnused moodustavad mõiste sisu ehk intensiooni; konkreetsete nähtuste hulka, millele mõiste kehtivalt rakendub, nimetatakse mõiste mahuks ehk ekstensiooniks.
Üldmõistetena on käsitletavad kõik sõnad. Näiteks sõna "laud" väljendab üldmõistet käies paljude üksikute laudade kohta. "Mööbel" aga on veelgi üldisem, haarates endasse ka "laua" mõiste sisu. Veelgi üldisem oleks näiteks "ese", kõige üldisemaks mõisteks peetakse filosoofias "olemist", kuivõrd see käib kõige kohta, mis mingil viisil on. Üldmõistete vastandiks võib pidada pärisnimesid või üksikmõisteid, mis osutavad normaaljuhul ainult ühele konkreetsele asjale.
Olemine

Olemine (vanakreeka keeles "to einai", ladina keeles "esse", saksa keeles "Sein") oli 20. sajandini filosoofia peamine uurimisala. Olemisega tegelev filosoofia valdkond on ontoloogia.
Olemise mõiste.
Traditsiooniline loogika käsitleb olemist kõige üldisema mõistena, mis ühendab kõiki üldisuse taseme poolest madalamaid mõisteid ning on seetõttu mõistetest kõige fundamentaalsem ja tähtsam. Samas võib väita, et oma üldisuse tõttu on olemine kui mõiste kõige ebamäärasem, kuna ei määratle sisuliselt mitte midagi. Tihti käsitletaksegi olemist koopulana, mis on väites subjekti ja predikaati ühendav ollus, kuna hõlmab igal juhul neid mõlemaid.
Olemine ise.
Tänapäeva kontinentaalne ontoloogia mõistab olemist kaasnevana iga asjaga, mis mingil viisil on. Seega, kui mingi asi mingil viisil on, siis peab sellel asjal olema ka olemine. Kui aga seda olemist pole võimalik kuidagi tuvastada või määratleda, siis tekib kahtlus, kas see asi, mida väidetakse olevat, ikkagi üldse on või pole ta hoopiski mitte. Kuna aga asjad ju kõigest hoolimata ikkagi on, siis ei saa käsitleda olemist üldmõistena kui kõige tühjemat ja ebamäärasemat, järelikult pole olemine üldse mõiste ning tuleb määratleda muul viisil.
Ajalugu.
Keeruline on leida filosoofi, kes poleks olemisega mingis ulatuses tegelnud, olgu siis selle käsitlemise vajadust kritiseerides või õigustades.
George Tupou V

George Tupou V (kroonprintsina Sia'osi Taufa'ahau Manumata'ogo Tuku'aho Tupou; 4. mai 1948 – 18. märts 2012) oli Tonga kuningas.
Ta oli kuningas Taufa'ahau Tupou IV vanem poeg. Kroonprintsiks määrati ta 4. mail 1966 ja ta tõusis troonile pärast ametivande andmist 11. septembril 2006, oma isa surmapäeval. George Tupou V kroonimispidustused algasid 30. juulil 2008, ametlik kroonimistseremoonia leidis aset sama aasta 1. augustil.
Ta omandas põhihariduse Šveitsis ja keskhariduse Uus-Meremaal Aucklandis. Seejärel õppis ta Oxfordi ülikoolis ja Sandhursti kuninglikus sõjaväeakadeemias.
Aastatel 1979–1998 oli ta Tonga välisminister. Ta tegutses ka ärimehena ning tal oli nii Tongal kui välismaal suured ärihuvid.
Tal ei olnud abikaasat ega seaduslikke lapsi. Tal oli 11 aastat noorem vend ja kaks õde, kellest üks kõrvaldati troonipärimisjärjekorrast. 1974. aastal sai ta väljaspool abielu tütre 'Ilima Lei Fifita Tohi, kellel polnud troonipärimise õigust: Tonga kuningaks tohivad saada üksnes seaduslikust abielust sündinud.
Mõni päev enne kroonimist juulis 2008 teatas kuningas, et kavatseb loobuda senisest absolutistlikust valitsemisstiilist ja laiendada saareriigis demokraatiat.
Sālote Tupou III

Salote Tupou III (13. märts 1900 – 16. detsember 1965) oli Tonga kuninganna. Tema isa oli George Tupou II.
Salote Tupou III avaldas raamatud "Ko e Tohi 'a 'Ene 'Afio ko Kuini Salote Tupou" ja "Ko e Ngaahi Tohi 'a 'Ene 'Afio 1958-1959". 
Ta suri Uus-Meremaal Aucklandis Aotea haiglas.
Sālote Tupou III oli abielus prints Viliami Tupoulahi Tuku'ahoga. Neil sündis kolm last:
George Tupou II

George Tupou II (18. juuni 1874 – 5. aprill 1918) oli Tonga kuningas. Tema isa oli George Tupou I.
19. mail 1900 nõustus George Tupou II Briti protektoraadiga Tonga üle.
George Tupou II-l oli viis abikaasat ja kuus last:
Kaarel Kressa

Kaarel Kressa (sündinud 27. juunil 1983) on eesti luuletaja ning kirjandus- ja filmikriitik. 
Ta on õppinud Tallinna Pedagoogikaülikoolis prantsuse filoloogiat (lõpetamata) ja töötanud juhutöödel ja tõlkebüroos tõlkijana. Alates 2006. aastast töötab ajakirjanikuna Eesti Päevalehes.
2014. aastast Eesti Kirjanike Liidu liige. 
Muusikaline tegevus.
Kaarel Kressa oli punkbändi Migreen (2000–2003) üks asutajaliikmeid ja põhiline lugude autor.
George Tupou I

George Tupou I (1797 – 18. detsember 1893) oli Tonga pealik alates 1845. aastast ja Tonga esimene kuningas 1875. aastast surmani.
Omar Ali Saifuddien III

Omar Ali Saifuddien III (Omar Ali Saifuddin Saadul Khairi Waddien) (23. september 1914 – 7. september 1986) oli Brunei sultan. Tema isa oli Muhammad Jamalul Alam II ja vend Ahmad Tajuddin.
Ta oli abielus Raja Isteri Pengiran Anak Damitiga ja neil oli 10 last:
Brunei sultan

Brunei sultan on alates Brunei sultanaadi rajamisest 1363. aastal Brunei riigipea nimetus.
Armavir (Armeenia)

Armavir on linn Armeenias, Armaviri maakonna keskus. Asub Araksi jõe ääres.
8. sajandil eKr ehitas sinna kindluse Urartu kuningas Argištis I. Väljakaevamistel on leitud elamikeelseid tekste episoodidega Gilgameši eeposest.
331 eKr sai Armavirist Armeenia pealinn.
Nõukogude ajal kandis nime "Hoktemberjan".
Armaviri linn Venemaal on nimetatud selle linna järgi.
Norodom Sihamoni

Norodom Sihamoni (khmeeri keeles នរោត្តម សីហមុនី; sündinud 14. mail 1953 Phnom Penhis) on Kambodža kuningas. Tema isa kuningas Norodom Sihanouk ja kuninganna Monineath loobusid võimust.
Isa saatis Sihamoni 1962. aastal Tšehhoslovakkiasse Prahasse, kus ta õppis algkoolis, keskkoolis ja muusikaakadeemias. Kuni 1975. aastani õppis ta klassikalist tantsu ja muusikat. Seejärel õppis ta Põhja-Koreas filmitegemist. 1977. aastal naasis ta Kambodžasse, kus punased khmeerid panid ta otsekohe koduaresti, kus ta oli 1979. aastani, mil Vietnami väed punased khmeerid kukutasid. 1981 läks ta Prantsusmaale balletti õpetama ning oli hiljem Khmeeri Tantsuassotsiatsiooni president. Ligi 20 aastat elas ta Prantsusmaal, külastades sageli Tšehhoslovakkiat. Ta sai tuntuks Kambodža kultuuriesindajana Euroopas. 1993 määrati ta Kambodža esindajaks UNESCO-sse, mis asus Pariisis.
14. oktoobril 2004 valis üheksaliikmeline trooninõukogu Norodom Sihamoni kuningaks nädal aega pärast tema isa ootamatut troonist loobumist. 29. oktoobril krooniti ta Phnom Penhis kuningaks.
Ta oskab khmeeri, prantsuse, tšehhi, inglise ja vene keelt.
Norodom Sihamonil ei ole lapsi. See ei ole riigi jaoks probleem, sest Kambodžas kuningatiitlit ei pärita, vaid trooninõukogu valib uue kuninga.
Hafnarfjörður

Hafnarfjörður (ametlikult Hafnarfjarðarkaupstaður) on linn Islandil Höfuðborgarsvæði piirkonnas. Asub Atlandi ookeani rannikul Reykjavíkist, Kópavogurist ja Garðabærist lõunas.
Hafnarfjörður on elanike arvult kolmas linn riigis.
Linnaõigused on aastast 1908.
Malaisia kuningas

Malaisia kuningas (malai keeles "Yang di-Pertuan Agong") on Malaisia monarh, kes valitakse ametisse viieks aastaks. 
Otsetõlkes ei tähenda malaikeelne tiitel küll kuningat, vaid pigem ülemvalitsejat või ülimat valitsejat, kuid nii eesti kui ka paljudes muudes Euroopa keeltes on kinnistunud Malaisia monarhile just kuninga nimetus.
Malaisia kuningas valitakse nõukogu poolt, mille liikmed on Malaisia koosseisu kuuluva üheksa osariigi (mis on monarhiad – Johor, Kedah, Kelantan, Negeri Sembilan, Pahang, Perak, Perlis, Selangor, Terengganu) monarhid. Nad valivad kuninga enda seast roteerides nii, et sama osariigi valitseja ei osutu järjest kahel korral valituks. Kuningaks ei saa valida ka alaealisi. Taoline valimiskord on toiminud alates Malaisia iseseisvumisest 1957. aastal.
Malaisias kehtib konstitutsiooniline monarhia. Kuninga peamised funktsioonid esindusrolli täitmise kõrval on peaministri nimetamine, vajaduse korral parlamendi laialisaatmine ja valitsejate nõukogu istungite korraldamine. Lisaks määrab kuningas ametisse Kuala Lumpuri linnapea ja linnavolikogu ning nelja osariigi (mis ei ole monarhiad – Melaka, Pulau Pinang, Sabah, Sarawak) kubernerid. 
Riigipeana on kuningas ka Malaisia relvajõudude ülemjuhataja.
Armagh

Armagh on linn Suurbritannias Põhja-Iirimaal, Armagh' ringkonna halduskeskus ja ajaloolise Armagh' krahvkonna keskus.
Armagh's asub 1790. aastal asutatud Armagh observatoorium, kus töötas Ernst Öpik.
Linna elanikest on 68% katoliiklased ja 30% protestandid.
Charles III (täpsustus)

Charles III on olnud mitme valitseja nimi:
Tai kuningas

Tai kuningas on Tai riigipea.
Alates 1782. aastast valitseb riiki Chakri dünastia. Alates 1932. aastast on Tai valitsusvormiks konstitutsiooniline monarhia.
Charles IV (täpsustus)

Charles IV nimelisi valitsejaid oli mitu:
Nicolas Boileau

Nicolas Boileau-Despréaux [nikol'aa bual'oo-depre'oo] (1. november 1636 – 13. märts 1711) oli prantsuse luuletaja ja kriitik, klassitsismi teoreetik.
Cube

Cube [kjuub] on ingliskeelne sõna, mis tähendab kuupi.
Cube võib olla:
Olomouc

Olomouc (saksa "Olmütz") on linn Tšehhis, Olomouci maakonna keskus. Asub Morava jõe kaldal. Olomouc on elanike arvult kuues linn Tšehhis.
Olomouci kohal asus 2. sajandil rooma sõjaväelaager.
Olomouci Püha Kolmainu Sammas kuulub UNESCO maailmapärandi nimistusse.
Olomouci vanalinn on alates 13. aprillist 1971 ajalooline linnakaitsereservaat.
Olomoucis asub Tšehhi vanimaid ülikoole – Palacký ülikool.
Antonüüm

Antonüümid ehk vastandsõnad (kreeka sõnadest "anti" "vastu" ja "onyma" "nimi") on sõnad, mis ühe tähendusliku tunnusjoone poolest on vastandlikud, kuid mille muu tähendus langeb kokku. Näiteks sõnad "kuum" ja "külm" väljendavad mõlemad temperatuuri ja tähistavad selle vastandlikke väärtusi.
Eesti keeles on võimalik vastandust väljendada tüvedega ("tõde" ja "vale", "pikk" ja "lühike"), liidetega ("kõla" ja "ebakõla", "lineaarne" ja "mittelineaarne") ning muutevormidega ("liikuv" ja "liikumatu", "meestega" ja "meesteta").
Antonüüme kasutab kõnekujund antitees, mis on sagedane vanasõnades (näiteks "Väikene põhjus, suur tagajärg", "Vaese vaev on rikka uni").
Esineb sõnu, millel on vastandlikke tähendusi, näiteks "värvitu" (võrdle "värvitu vedelik" ja "punaseks värvitu").
Agadir

Agadir on linn Marokos, Souss–Massa–Draâ piirkonna keskus. Elanikke umbes 200 000. Agadir on populaarne turismikeskus.
Semarang

Semarang on linn Indoneesias Jaava saare põhjarannikul, Kesk-Jaava provintsi keskus. Asub Semarangi jõe suudmes.
Peamised kasutatavad keeled on jaava ja indoneesia keel. Linnas elab ka suhteliselt palju hiinlasi.
Banda Aceh

Banda Aceh on linn Indoneesias Sumatra saarel, Acehi eripiirkonna keskus. 
26. detsembril 2004 toimunud maavärinas ja sellele järgnenud tsunamis sai linn tugevalt kannatada, palju elanikke hukkus. Banda Aceh oli lähim linn maavärina epitsentrile.
Linna suurim vaatamisväärsus Baiturrahmani suur mošee sai tugevasti kahjustada, kuid jäi püsti.
Vaatamisväärsused.
Suurim vaatamisväärsus Baiturrahmani suur mošee.
Vesipüks

Vesipüks ehk pilvesammas on laias tähenduses ükskõik milline tornaado vee kohal, olles tavaliselt 100 kuni 600 m läbimõõduga ümber madala rõhu keskme pöörlev keeristuul. Kitsas tähenduses on vesipüks mittemesotsüklonaalne tornaado vee kohal, mistõttu see maismaale jõudes enamasti hajub ja ei tekita kahju, sellest ka vahel kasutatav nimetus "hea ilma" vesipüks.
Vesipükside tekkimiseks peab õhumassi kihistus olema labiilne, et saaks tekkida konvektsioon. Parasvöötmes on vesipükside tekkeks soodsad tingimused siis, kui sooja vee kohal on külm õhumass, mistõttu õhu vertikaalne liikumine on soodustatud ja arenevad konvektsioonipilved. Vesipüks võib hakata arenema juba siis, kui konvektsioonipilv on alles rünkpilve staadiumis, st tipp pole jäätunud. Sel juhul puuduvad nii sademed kui äike. Kui nüüd tõusev õhuvool haarab endasse mõne keerise, nii et see saavutab püstteljelisuse ja ühenduse pilvega, võibki tekkida vesipüks. Sellised vesipüksid on üpris ohutud ja lühiealised (alla 20 minuti). Kui aga vesipüks areneb mesotsüklonist, siis on sel kõik omadused ja sama ohtlikkus nagu klassikalisel tornaadol. Seda tüüpi vesipüksid on märksa haruldasemad.
Vesipüksid ei ime vett üles, küll aga võib vesipüks pihustada vett, mistõttu tekib pritsmetest pilv samba alumisse ossa. Vesipüksina nähtav pikk ja ümar londitaoline moodustis on tegelikult silinderjas pilv. Kuna rõhk langeb õhu pöörlemisel, siis tekib veeauru kondenseerumine ja näemegi algul lehterpilve teket, mis võib lõpuks jõuda veepinnani välja..
Eestis on vesipüksid iga-aastased ja tüüpilised saarte läänerannikule, kuid üsna sagedased ka Väinamerel, Liivi lahel ja Soome lahel. Vesipüksihooaeg on augustis ja septembris, kui vesi on soe, aga kohale võivad jõuda üpris külmad õhumassid. Mõnikord võivad tekkida vesipüksiseeriad, mis tähendab, et korraga tekib mitu vesipüksi või tekivad need üksteise järel.
Vesipüksiga analoogne tornaado maismaa kohal on tuulispask.
Kuusankoski

Kuusankoski on endine linn Soomes Lõuna-Soome läänis Kymenlaakso maakonnas. Asub Kymi jõe kaldal. Vallas elas 19 800 inimest ja rahvastiku tihedus oli 173,7 in/km². Kuusankoski naabervallad olid Elimäki vald, Iitti vald, Jaala vald, Kouvola linn ja Valkeala vald.
Aastal 2009 läks Kuusankoski territoorium Kouvola linna koosseisu.
Kuusankoski on tuntud paberitööstuse keskusena. Esimene tselluloosivabrik rajati 1872. aastal.
Kuusankoski vald loodi naabervaldade osadest 1921. aastal. Aleviks sai 1957 ja linnaks 1973.
Alajärvi linn

Alajärvi on linnaks nimetatav omavalitsusüksus Soomes Lääne-Soome läänis Lõuna-Pohjanmaal.
Alajärvi rajati 1869. aastal. Mõnda aega elas seal Alvar Aalto. Tema projekteeritud on mitmed linna hooned.
Linnaõigused sai 1986. aastal. 2009 liideti linnaga Lehtimäki vald.
Külad.
Alajärvi linna haldusalas on järgmised külad:
Alajärvi kirikuküla, Alakylä, Hoisko, Huosianmaa, Höykkylä, Iiruu, Kaartunen, Keskikylä, Koivumäki, Kortekylä, Koskenvarsi, Kuolema, Kurejoki, Lehtimäki, Levijoki, Lipo, Luoma-aho, Länsikylä, Menkijärvi, Möksy, Paalijärvi, Pekkola, Peräkylä, Pynttäri, Rannankylä, Saukonkylä, Sissala, Teerineva, Uusikylä.